Държавен вестник, бр. 64, 2012 г., стр. 23

БРОЙ  64	
Д Ъ Р Ж А В Е Н  В Е С Т Н И К 	
СТР.  23  
6. Обезсилване, унищожаване и регистриране
Обезсилване от Агентите
6.1. Всички Облигации, които са предадени 
за обратно изкупуване, следва да бъдат неза­
бавно обезсилени от Агента, от когото или 
чрез когото те са предадени от Регистратора 
със заличаване на съответното име на Обли­
гационер от Регистъра. Този Агент е длъжен 
да изпрати на Фискалния агент информация 
относно всички плащания, направени от него, 
и да предаде всеки Сертификат за Облигации, 
удостоверяващ обезсилените Облигации, а 
Фискалният агент следва надлежно да уве­
доми Регистратора.
Обезсилване от Емитента
6.2. В случай че Емитентът купи Облигации, 
които следва да бъдат обезсилени съгласно 
Условията, Емитентът е длъжен незабавно 
да уведоми Регистратора относно сумата по 
главницата на закупените Облигации и следва 
да осигури тяхното обезсилване. 
Удостоверение от Регистратора
6.3. Регистраторът е длъжен да (i) укаже 
на Юроклиър и Клиърстрийм, Люксем­
бург, да извършат необходимите вписвания 
в техните регистри, за да отразят всички 
обезсилвания на Облигации, удостоверени 
с Глобалния сертификат за Облигациите, и 
(ii) след датата на такова обратно изкупуване, 
плащане, размяна или купуване да изпрати 
на Емитента удостоверение, отразяващо (1) 
общата сума на главниците по Облигациите, 
които са изкупени обратно или обезсилени, 
(2) общата сума, платена по Облигациите, 
които са изкупени обратно или обезсилени, и 
(3) в случай че Облигациите се удостоверяват 
с Индивидуални сертификати за Облигации, 
номерата на Индивидуалните сертификати за 
Облигации, които ги удостоверяват, като при 
всяко положение прави разграничение между 
Облигациите с различна номинална стойност.
Унищожаване
6.4. Освен ако е указано по друг начин 
от Емитента или ако, в случай на Глобален 
сертификат за Облигациите, той следва да 
бъде върнат на държателя си съобразно раз­
поредбите си, Регистраторът (или определен 
от него представител) е длъжен да унищожи 
Сертификатите за Облигации, които се на­
мират в негово владение и при поискване е 
длъжен да изпрати на Емитента удостоверение, 
посочващо номерата на тези Сертификати за 
Облигации, подредени по ред на номерата, 
общия брой държани към датата на падежа, 
както и за общата сума, удостоверена с тези 
Сертификати за Облигации.
Регистри
6.5. Фискалният агент е длъжен да поддържа 
пълен и цялостен регистър относно плаща­
нето, обратното изкупуване и обезсилването 
на всички Облигации и на всяка замяна на 
Сертификатите за Облигации, издадени на 
мястото на изгубени, откраднати, повредени, 
надраскани или унищожени Сертификати 
за Облигации. Фискалният агент е длъжен 
да предоставя този регистър на Емитента и 
Регистратора при необходимост.
Задължения за отчитане
6.6. Фискалният агент е длъжен (при поиск­
ване и за сметка на Емитента) да представя 
отчетите или информацията, която може да 
бъде изисквана в съответни моменти съгласно 
приложимото законодателство, наредби или 
указания, приети от държавни регулаторни 
органи, както и такива, които могат да бъдат 
съгласувани между Емитента и Фискалния 
агент.
Публикуване на уведомления
6.7. Фискалният агент е длъжен, съобразно 
указанията на Емитента, получени най-малко 
5 дни преди предложената дата за публику­
ване, да организира публикуването на всяко 
уведомление, което следва да бъде дадено 
на Облигационерите, и следва да предостави 
копие от него на всеки Агент, на Юроклиър, 
Клиърстрийм, Люксембург, и всеки компе­
тентен орган, фондова борса и/или система 
за отразяване на котировки, чрез които Об­
лигациите са приети за записване, търгуване 
или котиране. 
Формуляри за упълномощаване
6.8. Фискалният агент е длъжен при искане 
от страна на който и да е от Облигационерите 
да издаде Формуляр за упълномощаване във 
форма и по начин, които съответстват на 
разпоредбите на Приложение 3 („Разпоредби 
относно Събранието на Облигационерите“) 
(но не е длъжен да издава такива по-рано от 
24 часа преди времето, за което е насрочено 
Събранието). Фискалният агент е длъжен да 
пази всички Формуляри за упълномощаване, 
издадени от него, и да предаде на Емитента 
всички детайли относно всички Образци за 
Упълномощаване, издадени от него във връзка 
с това Събрание, не по-късно от 24 часа преди 
времето, за което е насрочено Събранието. 
7. Замяна на Сертификатите за Облигации
Замяна
7.1. Регистраторът или Агентът по прехвър­
лянето (в това си качество „Агент по замяна­
та“) е длъжен да замени Сертификатите за 
Облигации при спазване на Условията.
Условие за замяна
7.2. Агентът по замяната не следва да 
издава Сертификат за Облигации за замяна 
освен ако и докато: 
(а)	 заявителят плати всички разноски, 
които могат да бъдат направени във 
връзка със замяната;